
ROMÂNIA
JUDEŢUL BIHOR
MUNICIPIUL MARGHITA
             CONSILIUL LOCAL AL MUNICIPIULUI MARGHITA 

Proiect de hotărâre 
privind modificarea Statului de funcții la Spitalul Municipal „Dr. Pop Mircea” Marghita  pentru anul 2022, aprobat prin Hotărârea Consiliului Local nr. 58 din 24 martie 2022
Analizând temeiul juridic:
- prevederilor art. 129, alin. (2) lit. a), alin.(3) lit.c),  din OUG  57/2019- Codul administrativ,  cu modificările și completările ulterioare;
- prevederile art.203 din Legea nr.95 din 2006 privind reforma în domeniul sănătăţii, republicată, cu modificările și completările ulterioare;
- prevederile art.V  din Ordonanța de Urgență a Guvernului nr. 130/2022 privind unele măsuri fiscal-bugetare, prorogarea unor termene, precum şi pentru modificarea şi completarea unor acte normative;
Luând în considerare:
- referatul de aprobare al Primarului Municipiului Marghita nr. 3980/18.04.2022 în calitate de inițiator al proiectului de hotărâre privind modificarea  Statului de funcții la Spitalul Municipal  „Dr. Pop Mircea” Marghita  pentru anul 2022; 
-  adresa nr. 1801 din 15 .04.2022 înregistrată la Primăria Municipiului Marghita cu nr. 3943 din 15.04.2022, prin care solicită aprobarea modificarii statului de funcții la Spitalul Municipal „Dr. Pop Mircea”Marghita   pentru anul 2022;
-Nota de fundamentare a Biroului resurse umane din cadrul  Spitalului Dr. Pop Mircea din marghita 
În temeiul prevederilor art. 196, alin. (1) lit. a), din OUG  57/2019- Codul administrativ,  cu modificările și completările ulterioare;
            Primarul Municipiului Marghita, propune următorul 
Proiect de hotărâre:

	Art. 1  Se aprobă modificarea   Statului  de funcții la Spitalul Municipal Dr. Pop Mircea Marghita  pentru anul 2022, conform  anexei care face parte integrantă din prezentul proiect de  hotărâre.
	Art. 2 Cu  ducerea la îndeplinire se încredinţează  Spitalul Municipal Dr. Pop Mircea Marghita.
	Art. 3 Prezenta se comunică cu : Instituția Prefectului Bihor, Primarul Municipiului Marghita, Spitalul Municipal Dr. Pop Mircea , afişare pe site-ul instituției www.marghita.ro, la dosar.
  Inițiator: primar Marcel-Emil SAS ADĂSCĂLIȚII                           Avizat legalitate 
                                                                                                                Secretar general  U.A.T.
			 				         Jr. Demeter Cornelia 

